14 அவர்களை நோக்கி,  "மக்கள் சீரழியக் காரணமாய் இருக்கிறான் என்று இவனை என்னிடம் கொண்டு வந்தீர்களே;  இதோ, நான் உங்கள் முன்னிலையில் விசாரித்தும்  நீங்கள் சுமத்துகிற எந்தக் குற்றத்தையும் இவனிடத்தில் காணவில்லை. 15 ஏரோதும் குற்றம் எதுவும் காணவில்லை;  ஆகவே, அவர் இவனை நம்மிடம் திருப்பி அனுப்பியுள்ளார்.  மரண தண்டனைக்குரிய யாதொன்றையும் இவன் செய்யவில்லை என்பது தெளிவு. 16 எனவே இவனைத் தண்டித்து விடுதலை செய்வேன்" என்றான்.